Район-ҡаланың бөтә мәктәпкәсә белем биреү учреждениеларында ремонт эштәре бара. Уҡыу йылы тамамланыу менән 2-се “Дельфин” балалар баҡсаһында ла ағымдағы төҙөкләндереү эше башланды. Мәғариф учреждениеһы сафҡа индерелеүенә утыҙ йыл тула. Ошо дәүерҙә ҡаланың ҙур баҡсаларынан иҫәпләнгән был белем биреү ойошмаһы бер нисә быуын балаларға тәрбиә биреп, мәктәпкә оҙатты.Быйыл 100 баланы сығарғандар, шул уҡ сама ҡыҙ һәм малайҙар килеүе көтөлә.